b'\n_START_ARTICLE_\nSabota\xc5\xbea\n_START_PARAGRAPH_\nSabota\xc5\xbea je pojam koji se odnosi na namjerno ometanje gospodarstvenog ili vojnog djelovanja kako bi se postigli odre\xc4\x91eni (naj\xc4\x8de\xc5\xa1\xc4\x87e politi\xc4\x8dki) ciljevi. Pojam sabota\xc5\xbea se koristi za opis nasilnih o\xc5\xa1te\xc4\x87enja i uni\xc5\xa1tavanja opreme, strojeva, infrastrukture i sli\xc4\x8dnog u svrhu postizanja (vandalizma). Sabota\xc5\xbea mo\xc5\xbee biti i djelo protiv proizvodnog procesa, dokumentacije i drugih procesa. Po\xc4\x8dinitelji sabota\xc5\xbee se nazivaju \xe2\x80\x9esaboteri\xe2\x80\x9c._NEWLINE_Rije\xc4\x8d \xe2\x80\x9esabota\xc5\xbea\xe2\x80\x9c je vjerojatno nastala kada su francuski radnici tijekom industrijske revolucije ubacivali svoje drvene klompe (u francuskim jeziku \xe2\x80\x9esabot\xe2\x80\x9c) u strojeve za ko\xc5\xa1enje i vr\xc5\xa1enje sa svrhom da se suprotstave \xc5\xa1irenju moderne mehanizacije ili da dobiju na vremenu za odmor dok je stroj bio popravjlan. Iz tog razloga, \xe2\x80\x9esabot\xe2\x80\x9c je bio kori\xc5\xa1ten kao simbol anarhisti\xc4\x8dkih radnika._NEWLINE_Svjesno je i namjerno onemogu\xc4\x87avanje neke redovne djelatnosti, rada ili ratnih priprema i djelovanja. O\xc4\x8dituje se u destrukciji pretpostavki neke djelatnosti, npr. ru\xc5\xa1enje ili namjerno kvarenje strojeva i postrojenja, sredstava komunikacija (ceste, pruge i mostovi), kao i izbjegavanje obavljanja nekih obveza i du\xc5\xbenosti (npr. radna obveza) ili odugovla\xc4\x8denja poslova. U sabota\xc5\xbeu spada i pasivni otpor i namjerno lo\xc5\xa1e ili nemarno obavljanje radnog procesa. Za razliku od diverzije, sabota\xc5\xbea je obi\xc4\x8dno potajna, zamaskirana djelatnost.'